Test
Pressemelding fra Norges Golfforbund Åpne i din nettleser.


Ramsnes og Kelly deler NM-tittelen i golf 2016

NGF endrer resultatlisten i Norgesmesterskapet for herrer etter administrativ feil.

Ole B. Ramsnes (Stavanger GK) og Jason Kelly (Wentworth GC) deler Norgesmestertittelen for herrer i 2016. Det er klart etter at Norges Golfforbund (NGF) har gjennomgått turneringsreglementet på nytt, og kommet frem til at Kelly feilaktig ble fratatt muligheten til å bli Norgesmester gjennom et omspill på Skjeberg i august.
- Vi beklager på det sterkeste. Her har vi ikke gjort jobben vår, og det har medført at Jason Kelly ufortjent havnet i en svært uheldig situasjon. Nå er jeg glad for å kunne gratulere både Jason Kelly og Ole B. Ramsnes med Norgesmestertittel, sier Generalsekretær Tor-Anders Hanssen i NGF.
Årets Norgesmesterskap inngikk i Nordea Tour (herrer) og LET Access (damer) som begge er turneringsserier for profesjonelle golfere, der også utenlandske spillere deltar. Kun de norske utøverne i turneringen kunne bli Norgesmestere under forutsetning at de er «..norsk statsborger, med gyldig medlemskap i golfklubb tilsluttet NGF eller annet nasjonalt golfforbund».
Det er siste del av sistnevnte setning (i kursiv) som har skapt den uheldige situasjonen for NGF. Tillegget har nemlig kommet med i turneringsbestemmelsene uten at endringen har blitt godkjent i de rette instanser. Således var heller ikke turneringsledelsen i NM eller NGF oppmerksomme på endringen i de offisielle turneringsbestemmelsene som lå tilgjengelig på nett da Norgesmesterskapet ble avholdt.
Det er tillegget i sistnevnte setning (i kursiv) som har skapt den uheldige situasjonen. Tillegget har kommet med i de offisielle turneringsbestemmelsene, uten at endringen var godkjent i rette instanser - ei heller påpekt overfor turneringsledelsen. Det er viktig for NGF å understreke at arrangøren Skjeberg ikke har noen skyld i dette, feilen ligger i sin helhet i NGFs administrasjon.
Jason Kelly er norsk statsborger uten medlemskap i en golfklubb tilsluttet NGF. Han er imidlertid medlem av Wentworth Golf Club som er tilsluttet English Golf Union (EGU), et annet nasjonalt forbund. I følge tillegget i turneringsbestemmelsene, gjorde dette ham kvalifisert for deltakelse i Norgesmesterskapet 2016. Kelly spilte likt med Ole B. Ramsnes i Nordea Tour/ Norgesmesterskapet og deler derfor NM-tittelen i golf 2016 med Ramsnes.
Jason Kelly er fornøyd med utfallet av saken.
- Å bli Norgesmester er en ære. Jeg skulle gjerne avgjort på Skjeberg, men når situasjonen har blitt som den har blitt, er jeg glad for at vi har funnet en god løsning, sier Jason Kelly.
- Vi er glade for at både Jason Kelly og Ole B. Ramsnes har utvist tålmodighet og raushet i denne saken, og at vi har kommet fram til en løsning som alle kan leve med, sier Hanssen, som forsikrer at dette ikke skal skje igjen.
Partene anser nå saken å være ute av verden.
###


For mer informasjon:
Tor-Anders Hanssen
Generalsekretær Norges Golfforbund
Mobil: 99 31 19 22
toranders.hanssen@golfforbundet.no
Tom Rosenvinge
Kommunikasjonsanssjef
Norges Golfforbund
Mobil: 93 02 88 66
tom.rosenvinge@golfforbundet.no



Om Norges Golfforbund
Norges Golfforbund (NGF) er det fjerde største særidrettsforbundet i norsk idrett, med over 101.000 medlemskap fordelt på 180 golfklubber og 169 golfbaner. Forbundet tilrettelegger for et golftilbud til barn, unge og bredden. I tillegg er NGF ansvarlig for en toppidrettssatsing fordelt på proffsatsingen Team Norway og utvikling av amatørspillere. Forbundet rapporterer til Golftinget som består av representanter fra landets golfklubber. Se www.golfforbundet.no
Du mottar denne pressemeldingen fordi du står på vår e-postliste.
Om du ikke ønsker å motta informasjon fra NGF i fremtiden kan du enkelt melde deg av her.